“Grab” จับมือ “สิงเทล” เปิดดิจิทัลแบงก์กิ้งในสิงคโปร์
"Grab" จับมือ "สิงเทล" ขอใบอนุญาตทำธุรกิจดิจิทัลแบงก์กิ้งในสิงคโปร์ เน้นปล่อยสินเชื่อผู้ประกอบการรายเล็ก-รายย่อย
"Grab" จับมือ "สิงเทล" ขอใบอนุญาตทำธุรกิจดิจิทัลแบงก์กิ้งในสิงคโปร์ เน้นปล่อยสินเชื่อผู้ประกอบการรายเล็ก-รายย่อย
30 ธ.ค. 2562

บริษัท แกรบ โฮลดิ้ง ได้จับมือกับบริษัท สิงคโปร์ เทเลคอมมิวนิเคชั่นส์ หรือ สิงเทล (Singapore Telecommunications Ltd หรือ SingTel) ซึ่งเป็นผู้ให้บริการเครือข่ายบรอดแบนด์ในสิงคโปร์ เพื่อขอใบอนุญาตทำธุรกิจธนาคารดิจิทัล หลังจากที่รัฐบาลสิงคโปร์พยายามที่จะดึงบริษัทเทคโนโลยีให้เข้ามาลงทุนในภาคธุรกิจการเงิน
ทั้งนี้ แกรบจะถือหุ้น 60% ในการเป็นหุ้นส่วนระหว่างสองบริษัท ขณะที่สิงเทลจะถือหุ้น 40% โดยทั้งสองบริษัทวางแผนที่จะสร้างธนาคารดิจิทัล โดยมุ่งไปยังกลุ่มลูกค้าที่ชอบใช้งานเทคโนโลยี รวมถึงผู้ประกอบการรายเล็กและรายย่อยที่ต้องการสินเชื่อ
ก่อนหน้านี้ ธนาคารกลางสิงคโปร์ ได้เปิดเผยนโยบายที่จะให้ใบอนุญาตธนาคารเสมือน 5 แห่ง เพื่อเพิ่มความสามารถในการแข่งขัน พร้อมยกระดับนวัตกรรมของประเทศ